**Zmluva o dielo**

uzatvorená podľa ustanovení § 536 a nasl. zákona 513/1991 Z. z. Obchodný zákonník v znení neskorších predpisov (ďalej len „Obchodný zákonník“)

**Článok I.**

**Zmluvné strany**

**Objednávateľ:** Mestská časť Bratislava - Petržalka

Sídlo: Kutlíkova č. 17, 852 12 Bratislava 5

Zastúpená: Ing. Ján Hrčka , starosta

IČO: 00 603 201

DIČ: 2020936643

Banka: Prima Banka a.s.

IBAN: SK41 5600 0000 0018 0059 9001

(ďalej len „objednávateľ“)

a

**Poskytovateľ**:

So sídlom:

Oprávnený k podpisu zmluvy:

IČO:

DIČ:

Bankové spojenie:

IBAN:

Zapísaný v Živnosť. registri:

(ďalej len „poskytovateľ“)

**Preambula**

Táto zmluva sa uzatvára v súlade s výsledkom verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov.

**Článok II.**

#### Predmet zmluvy

Predmetom tejto zmluvy je **„Zabezpečenie prevádzky, údržby a bežných opráv fontány v Sade J. Kráľa, pitných fontánok a zariadení polievacích vodovodov v správe MČ Bratislava-Petržalka“** v rozsahu a termínoch podľa Prílohy č. 1, ktorá je neoddeliteľnou súčasťou tejto zmluvy a podľa požiadaviek zamestnanca povereného objednávateľom (ďalej len „poverený zamestnanec“). .

**Článok III.**

#### Čas plnenia

Poskytovateľ sa zaväzuje vykonávať práce obsiahnuté v predmete tejto zmluvy a na základe pokynu povereného zamestnanca podľa čl. VIII. ods. 1 tejto zmluvy odo dňa nadobudnutia účinnosti tejto zmluvy do 31.12.2019.

**Článok IV.**

**Cena za dielo**

Cena je stanovená dohodou zmluvných strán v súlade so zákonom o cenách č. 18/1996 Z.z. o cenách v platnom znení ako najvyššie prípustná pevná cena nasledovne:

1. Cena za práce je uvedená v Prílohe č. 2, ktorá je neoddeliteľnou súčasťou tejto zmluvy.
2. V cene za práce podľa čl. II. sú zahrnuté všetky ceny za pridružené práce , materiál, mechanizmy, prácu zamestnancov a réžiu.

K zmene ceny diela môže dôjsť iba v prípade rozšírenia alebo zúženia predmetu diela zo strany objednávateľa. Ak sa pri vykonávaní diela objaví potreba prác nezahrnutých v cenovej ponuke (naviac práce), tieto musia byť vždy dopredu písomne odsúhlasené oboma zmluvnými stranami. Ak takéto naviac práce majú vplyv na výšku ceny za dielo, môže sa tak stať len písomným dodatkom k tejto zmluve podpísaný oboma zmluvnými stranami.

**Článok V.**

### Platobné podmienky

1. Poskytovateľ je oprávnený fakturovať vykonané práce len na základe preberacieho protokolu, vystaveného poskytovateľom, na ktorom podpisom obidve zmluvné strany potvrdia riadne vykonanie objednaných prác. Preberací protokol tvorí prílohu faktúry.
2. Platba za vykonané práce sa bude uskutočňovať na základe faktúry, vystavenej poskytovateľom.
3. Faktúra bude obsahovať náležitosti podľa zákona č. 222/2004 o DPH Z. z. v znení neskorších predpisov (§§ 71 a nasl.). V prípade, že faktúra nebude obsahovať predpísané náležitosti, objednávateľ je oprávnený vrátiť faktúru zhotoviteľovi na doplnenie resp. prepracovanie. V tomto prípade sa preruší plynutie lehoty splatnosti vystavenej faktúry a nová lehota splatnosti začne plynúť doručením opravenej alebo novo vystavenej faktúry objednávateľovi.
4. Poskytovateľ je povinný priložiť k faktúre súpis vykonaných prác a odpočty vodomerov z jednotlivých odberných miest za príslušné fakturačné obdobie.
5. Lehota splatnosti faktúry je 30 dní odo dňa jej doručenia objednávateľovi. Úrok z omeškania bude zhotoviteľ účtovať podľa § 369 ods. 2 Obchodného zákonníka.

**Článok VI.**

**Ukončenie zmluvného vzťahu**

1. Pri nedodržaní termínu a rozsahu služieb, ktoré sú predmetom tejto zmluvy, môže objednávateľ znížiť fakturovanú čiastku až do výšky 50 % z navrhovanej cenovej ponuky na predmetnú službu.
2. V prípade zistenia v 1. bode tohto článku uvedených nedostatkov sa vykoná obhliadka za účasti poverených zamestnancov obidvoch zmluvných strán. O tejto skutočnosti bude spísaný protokol, ktorý bude tvoriť podklad pre zníženie fakturovanej čiastky.
3. Pri neplnení predmetu zmluvy a kvality poskytnutých služieb poskytovateľom môže objednávateľ túto zmluvu vypovedať.
4. Výpoveď tejto zmluvy objednávateľom sa uskutoční písomnou formou s jednomesačnou výpovednou lehotou. Výpovedná lehota začína plynúť prvým dňom nasledujúceho mesiaca odo dňa doručenia.

**Článok VII.**

# Povinnosti poskytovateľa

# Poskytovateľ zodpovedá za vykonanie prác obsiahnutých v predmete tejto zmluvy v termínoch určených objednávateľom kvalitne a pri dodržaní technologickej disciplíny.

1. Poskytovateľ písomne prostredníctvom e-mailu sona.kollarova@petrzalka.sk navrhuje objednávateľovi termín prevzatia vykonaných prác.
2. Poskytovateľ bude fakturovať práce , obsiahnuté v predmete zmluvy,, ktoré vykonal poskytovateľ na základe pokynu povereného zamestnanca, vždy do 10. dňa nasledujúceho mesiaca, v súlade s článkom III. tejto zmluvy.
3. Poskytovateľ zodpovedá za škody, spôsobené z nedbanlivosti alebo úmyselne, v  zmysle § 373 - 386 Obchodného zákonníka. Objednávateľ nezodpovedá za prípad pracovného úrazu zamestnancov poskytovateľa.

**Článok VIII.**

# Ostatné ustanovenia

1. Povereným zamestnancom objednávateľa na preberanie prác je za oddelenie životného prostredia Mgr. Veronika Berner Ďurinová, poverená vedením oddelenia životného prostredia alebo Ing. Soňa Kollárová, vedúca referátu zelene oddelenia životného prostredia a za kanceláriu starostu Róbert Marek alebo Ing. Július Melíšek, referát vnútornej kontroly a kontrolingu.
2. Poverení zamestnanci objednávateľa podľa ods. 1 tohto článku budú preberať poskytnuté práce vždy do 4. dňa v  mesiaci nasledujúcom po dni návrhu termínu prevzatia vykonaných prác.

**Článok IX.**

# Záverečné ustanovenia

1. Táto zmluva je vyhotovená v šiestich vyhotoveniach, z ktorých štyri dostane objednávateľ a dve poskytovateľ.
2. Právne vzťahy touto zmluvou výslovne neupravené sa riadia príslušnými ustanoveniami obchodného zákonníka.
3. Túto zmluvu možno meniť a dopĺňať len písomne, s obojstranným súhlasom, vo forme dodatku.
4. Táto zmluva nadobúda platnosť dňom podpisu obidvoma zmluvnými stranami a účinnosť dňom nasledujúcim po dni zverejnenia na webovom sídle objednávateľa.
5. Zmluvné strany vyhlasujú, že zmluvu uzatvorili slobodne a vážne, nie v tiesni a za nápadne nevýhodných podmienok, prečítali s ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.

Objednávateľ: Poskytovateľ:

V Bratislave dňa: V Bratislave dňa:

.................................................. ..................................................

 Ing. Ján Hrčka

 starosta